Baltia
Baltia (ladina Balcia) on Vanakreeka mütoloogia järgi Euroopa põhjaosas asunud suur saar, mis Plinius Vanema sõnul asunud laevaga sõites kolme päevateekonna kaugusel sküütide rannikust ja kus lähedal uhtvat meri igal kevadel rannale merevaiku. Adam Bremenist kasutas oma 1073–1076 koostatud kroonikas esimest korda nime "Mare Balticum", millest kujunes hiljem Läänemere üldine nimi. Selle päritolu on seostatud muuhulgas ka Plinius Vanema mainitud merevaigusaarega.